金鎗六十又鬥加州星球 森仔接手天下寵兒
2024年04月15日 15:17
東網電視
更多新聞短片
「加州星球」自揚威杜拜後,聽朝將會試返港後首課泥閘。
冠軍賽馬日將於今個月28號舉行,各路人馬都開始備戰3場一級賽,好似馬會公布聽日3組泥地試閘名單,就有唔少馬王級賽駒喺度。其中第1組1200米泥閘,就見到馬王「金鎗六十」同埋早前揚威杜拜嘅「加州星球」同組考驗,呢兩隻馬曾於香港一哩錦標互有勝負,但前駒今次就會力爭冠軍一哩賽4連霸,而「加州星球」就會跑1200米G1主席短途獎,今次亦屬後駒從杜拜返港後首次試閘。
另外,應屆打吡亞軍「錶之銀河」,獲選參戰冠軍一哩賽,伍鵬志安排此駒聽朝試第2組泥地1200米大閘,由田泰安考驗,但此駒屆時仍會由薛恩策騎。而前新聞主播周嘉儀名下嘅「天下寵兒」,原定於剛周二試草閘,由何澤堯出試,但行去閘口時走甩,最終未有試閘,而呂健威立即讓此駒聽朝試泥閘,但改用希威森考驗。